text: На 17 ноември ще отбележим Нощта на театрите | Официален туристически портал на Бургас
  На 17 ноември ще отбележим Нощта на театрите
  Начало Новини На 17 ноември ще отбележим Нощта на театрите
  09 ноември 2018 отпечатай
  Нощ на театрите е част от платформата Европейска Нощ на театъра и вече 6 години кани по един необикновен и много личен начин всички театрални почитатели да станат част от мащабен културен форум със завладяващи съдържания и арт програми.
  За трета поредна година част от мащабното събитие е и Държавен куклен театър-Бургас. На 17-ти ноември (събота), от 18:00 часа, в залата на театъра ще можем да се насладим на спектакъла "Филифьонката, която вярваше в бедствия".
  "Филифьонката, която вярваше в бедствия" е спектакъл за всички възрасти. По красив и поетичен начин той разказва за една странна Филифьонка, която живее сама на един отдалечен северен бряг. Тя толкова се бои да не й се случи някое бедствие, че почти не излиза от къщата си. Единственото живо същество наоколо е не по-малко странната Гафса. Двете са обречени да бъдат добри съседки, но страховете на Филифьонката им пречат. Всъщност, дали най-добрият начин да се освободиш от страха не е да преминеш през него?
  В представлението участват Десислава Минчева-Тодорова, Неделина Роселинова и гласът на Ицко Финци. Входът е свободен.